###### HRVATSKO KATOLIČKO DRUŠTVO PROSVJETNIH DJELATNIKA

**HKDPD LISTIĆ, kao obično, malo**



God. XIX. Br. 2/188, LISTOPAD 2014.

**ISTINA**

Jeste li primijetili da je danas u tzv. demokratskom društvu istina progonjenija nego ikada prije. Ako govorite istinu, redovito će vas počastiti atributima kao što su: isključiv, netolerantan, zadrt, čudak, zaostao, nazadan, nedemokratičan... Hajde, razumljiva su takva etiketiranja raznih interesnih grupa prema onima koji misle suprotno jer im na taj način bez argumenata zatvaraju usta držeći se makijavelističkog gesla: svim sredstvima do cilja. No, teško je pojmiti da vas tako doživljavaju i oni koji nemaju ništa s tim interesima, ali su očito sustavnim radom *inžinjeringa za promjenu društva* *i mišljenja* *ljudi* počeli razmišljati u skladu s onim kako su programirani razmišljati.

I kad vi takvima postavite istinu kao zahtjev i kriterij razlučivanja, posebice u području morala, etike, povijesti, vjerovanja, dobijete iznenađujući odgovor: svatko ima svoju istinu. Ima li svatko svoju istinu kad su u pitanju znanstvene istine? Može li se moje osporavanje npr. gravitacije uzeti kao moja istina jednakovrijedna onoj koju je ustanovio Newton? Ne može. Bila bi to ludost i negiranje znanosti. Možemo li gledajući u sunce, vidjeti mjesec? Možemo li slušajući pjev ptica, tvrditi da slušamo Mozarta? Možemo, ali onda s nama nešto nije u redu. Može li obožavanje svete krave ili božice razvrata biti jednakovrijedno obožavanju Boga, Duha koji nadilazi sve stvoreno? Može li ubijanje djeteta u utrobi biti jednako njegovoj zaštiti? Što hoću reći: Ako svatko ima svoju istinu, onda negiramo moć našeg razuma jer on, po tome, nije sposoban razabirati istinu. Onda osljepljujemo za istinu. Ako svatko ima svoju istinu i ako su one jednakovrijedne, onda istine nema. Onda je jedini zakon koji nas može i treba voditi, sotonsko ČINI ŠTO HOĆEŠ jer si svoj gospodar i zakonodavac. Onda nema smisla ni naša istina jer ništa nema smisla pa ni sam čovjekov život. Onda je nemoguće živjeti jer ne videći smisao, čovjek odustaje od života. Tako, negirajući objektivnu istinu, čovjek negira razum, smisao, život i otvara vrata kaosu i anarhiji. Postavljajući vlastiti Ja kao vrhovni autoritet istine, izručuje se ništavilu. Na (objektivnoj) istini sve stoji ili (bez nje) pada. (M. Grgat)

**BOŽJARIJEČ – RIJEČ ŽIVOTA**



*Nema mudrosti i nema razuma*

*i nema savjeta protiv Jahve.*

 (Izr 21,30))

KULTURNA REVOLUCIJA…

Svjedočanstvo Mallory Millett o pripremanju kulturne revolucije koja je u tijeku:

Na nagovor svoje sestre, preselila sam se u New York nakon što sam godinama živjela u braku s jednim američkim poslovnim čovjekom u jugoistočnoj Aziji. Kada se naš brak raspao, ja sam krenula u novi život za sebe i svoju kći. Katie je rekla, “Dođi u New York. Radimo revoluciju! Neke od nas osnivaju Nacionalnu organizaciju žena i ti nam se možeš pridružiti”. Nisam je bila vidjela godinama. Iako me u mladosti znala iritirati, nakon vlastitih šokova i bračnog sloma te su uspomene dobrano već bile ishlapjele. Greškom sam je u oluji života doživjela kao utočište. Toliko dugo smo bile razdvojene i udaljene da sam već bila zaboravila njezinu emocionalnu nestabilnost.

I tako je započelo moje razdoblje nesvjesnog svjedoka povijesti. Živjela sam s Kate i njezinim simpatičnim mužem, Japancem, u oronulom potkrovlju kad je ona završavala svoju prvu knjigu, doktorsku dizertaciju na Columbia University “Seksualna politika”. Bila je 1969. Kate me pozvala da joj se pridružim na nekom druženju kod njezine prijateljice, Lile Karp. One su taj “skup” nazivale “grupom za podizanje svijesti”, što je tipično komunistička praksa, nešto što se uobičajeno izvodi u maoističkoj Kini. Skupile smo se za velikim stolom kada je predsjedavajuća otvorila sastanak recitacijom u obliku pitanja i odgovora, nešto poput litanija koje se mole u Katoličkoj crkvi. Ali ovdje se radilo o marksizmu, Crkvi ljevice, koja je oponašala vjerske prakse: “Zašto smo danas ovdje?”, pitala je predsjedavajuća. “Da izvedemo revoluciju”, uzvratiše one. “Kakvu vrstu revolucije?”, nadovezala se opet. “Kulturnu revoluciju”, uzviknuše one. “A kako ćemo provesti Kulturnu revoluciju?”, inzistirala je. “Uništenjem američke obitelji”, odgovori ostatak zbora. “Kako ćemo uništiti obitelj?”, nastavila je. “Uništenjem američkog patrijarhata”, uzviknuše jednoglasno.“ A kako ćemo uništiti patrijarhat?”, dalje nastavlja. “Tako što ćemo mu oduzeti moć” “A kako ćemo to napraviti?” “Uništenjem monogamije”, vikale su. “Kako možemo uništiti monogamiju?” **→**

**PRONAĐI SVOJ LIJEK**

**Jedina Vaša misao neka bude ljubiti Boga i sve više rasti u kreposti i svetoj ljubavi, koja je vez kršćanske savršenosti. U svim događajima života priznajte Božju volju, klanjajte joj se, blagoslivljajte je. Posebice kada Vas snađe nešto vrlo teško, ne požurujte se odmah toga osloboditi. Uzdignite više negoli ikada svoj um Božanskome Ocu i recite mu: „Moj život i moja smrt u tvojim su rukama, učini od mene kako ti se više sviđa.“**

 sv. Padre Pio

**POZIV NA TRIBINU**

**TEMA: BIBLIJSKI KORIJENI EKONOMIJE**

**PREDAVAČ: prof. dr. sc.** **MATE BABIĆ**

**ČETVRTAK, 16. listopada 2014.** u **20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ Njihov me odgovor skamenio, zanijemio, nisam mogla vjerovati svojim ušima. Jesam li ja na planeti Zemlji? Tko su ovi ljudi? “Promičući promiskuitet, eroticizam, prostituciju i homoseksualnost”, složno povikaše.

Nastavile su potom s dugom raspravom o tome kako bi ove ciljeve trebalo ostvariti uspostavom Nacionalne organizacije žena. Bilo je jasno kako nisu priželjkivale ništa manje od totalnog razrušenja zapadnog društva. Zaključak je bio kako je jedini način da se to izvede bio “invazijom u sve američke institucije. Svi moraju biti uključeni u Revoluciju”: mediji, obrazovni sustav, sveučilišta, srednje škole, školski odbori… itd.; zatim pravosuđe, zakonodavstvo, izvršni organi pa čak i knjižničarski sustav. To mi je tada zvučalo kao neka apsurdna urota, kao da su se igrale bande vrlo maštovite djece koja planiraju pljačku; kao da se radi o nekoj nepodopštini koju su počinila razmažena derišta u snježnoj noći uz cugu i hašiš.

Nastavila sam sa svojim novim životom u New Yorku dok je moja sestra postala poznata izdajući knjige, slika joj je osvanula i na naslovnici časopisa Time Magazine. Time Magazine ju je nazvao “Karlom Marxom Ženskog pokreta”. Zato jer je njezina knjiga bila tečaj marksizma za žene. Njezina dizertacija: “Obitelj je pećina ropstva s muškarcem kao buržoazija, a žena i djeca su proleterijat”. Jedina nada ženskog “oslobođenja” (komunistička najdraža riječ vodećih miljenika u neraskidivo ropstvo; “oslobođenje”, baš kao i “zadružni” - molim, bježite od toga, idite za svojim životom!) bila je taj novi “Ženski pokret”. Njezine knjige zanijele su te očarale akademske krugove i uskoro je startao kolegij “Ženski studiji” po cijeloj zemlji s knjigama Kate Millet kao obveznom literaturom.

Mallory Millett živi u New Yorku sa svojim mužem već više od 20 godina. Radi kao glavna financijska savjetnica za nekoliko korporacija, te je već dugo godina član “Mirovnog centra David Horowitz” te predsjeda Odborom viših dužnosnika Centra za sigurnosnu politiku.

[**Ne dirajte djecu** | Facebook](https://hr-hr.facebook.com/nedirajtedjecu)

https://hr-hr.facebook.com/**nedirajtedjecu**

POGLED PREKO OGRADE

O čemu se u javnim medijima šuti…

U nedjelju, 5.10. 2014. u Italiji je 10 000 Talijana izašlo na 100 trgova. U velikim gradovima od juga do sjevera okupili su se „Stražari na nogama“, ljudi raznih generacija (mladi, stariji, obitelji, djeca). U tišini su, u molitvi ili s knjigom u ruci, bdjeli za prava naravne obitelji te pravo na mogućnost izražavanje vlastitog mišljenja koje novi zakon protiv homofobije želi ograničiti ili osporiti. Geslo bdijenja glasilo je: "Bolje umrijeti na nogama, nego živjeti na koljenima!" Već je i takva mirna manifestacija proobiteljskih stavova bila izazov LGBT skupinama koje su ih nastojale omesti na razne načine: negdje verbalnim vrijeđanjem, negdje bacanjem predmeta na njih, negdje su koristili megafon i provocirali urlanjem vulgarnih uvreda i pljuvanjem „Stražara“, dok je u  Genovi 200 antiprosvjednika pokušalo ući među redove “Stražara” sa psima.

Isti dan prosvjedovalo se i u Francuskoj, u Parizu i Bordeauxu... Članovi i podupiratelji organizacije La Manif Pour Tous France zahtijevaju zabranu trgovanja djecom putem posvojenja od istospolnih "brakova" u Francuskoj, unajmljivanja surogat maternice ili kupnje djeteta donorskim sjemenom!

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12/III, 10000 Zagreb; internetska adresa: zrno.fsb.hr/hkdpd; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr